Himalaya Travel

La pas prin Țara Bârsei
2025-08-31 - 2025-09-06 | Casa Saxonia, Râșnov
În ultima săptămână a verii am pregătit pentru copii o serie de plimbări în mijlocul naturii precum și alte activități interesante în zona Brașovului. Vom descoperi împreună ,,mica Transilvanie” după cum au numit acest ținut călătorii veacurilor trecute. O depresiune străjuită de munți la granița dintre Orient și Occident, Țara Bârsei este locul în care și-au dat întâlnire drumuri istorice și rute comerciale, dând naștere un mix etnic și cultural unic. Haideți să ne bucurăm împreună de drumeții prin orașe, sate și poteci montane cât și de poveștile acestor locuri.
Activități:

Treasure Hunt prin cotloane mai puțin știute din centrul vechi al Brașovului (atelier pregătit cu multă minuțiozitate și pasiune de către echipa noastră pentru Brașov Marathon, ediția 2023)
Drumeții la cabana Postăvaru, Peștera Râșnoavei, Bisericuța Păgânilor și Spinarea Brontozaurului
O zi de escaladă la stâncă sau la panou, în funcție de vreme.

Toate amiezile sunt dedicate jocurilor de strategie și de lucru în echipă.

Exemplu de program:

Ziua 1 – Ziua plecării în tabără

9:30 – plecare din București spre Râșnov. Drumul durează în jur de 3 ore și jumătate
13:00 – vom face cunoștință cu toată echipa și ne vom caza la Casa Saxonia
14:00 – prânzul
15:30 – prezentarea programului și stabilirea obiectivelor
17:00 – icebreaker + jocuri de cunoaștere ce ne vor ajuta să ne destindem, să ne cunoaștem mai bine și să comunicăm mai ușor
19:30 – cină
20:00 – vom stabili ora de plecare și echipamentul necesar pentru a doua zi

Ziua 2 – Drumeții prin pădurile Râșnovului

primăvara în drumeție
08:00 – trezirea
08:30 – micul dejun
09:30 – plimbare prin pădurile de lângă cetatea Râșnov, prin locuri în care locuitorii au trebuit să suporte numeroase invazii ale tătarilor ce traversau Țara Bârsei spre Culoarul Rucăr-Bran. Pe drum vom vizita Peștera Râșnoavei. Peștera, frumos concreționată este dezvoltată pe o lungime de aproximativ 390 m. De asemenea vom vizita Bisericuța Păgânilor și Spinarea Brontozaurului cu o superbă belvedere spre zonele învecinate. Bisericuța este săpată într-o formațiune stâncoasă stranie de care se leagă multe legende. Traseul este unul ușor și nu durează mai mult de 5 ore dus-întors.

14:30 – prânz și odihnă
17:00 – atelier de orientare cu harta și busola (planificarea unei ture montane)
18:00 – discuție liberă și sedimentarea informațiilor
19:30 – cină
20:00 – vom stabili ora de plecare și echipamentul pentru a doua zi

Ziua 3 – Escaladă

la cățărat
08:00 – trezirea
08:30 – micul dejun
09:30 – escaladă la stâncă sau la sala de cățărat, în funcție de vreme. Atelier echipament de escaladă
15:00 – prânz și odihnă
18:00 – joc de improvizație. Ne vom pune imaginația la încercare împreună cu restul echipei în amuzamentul și aplauzele celorlalți. Acest joc se joacă pe echipe, el se numește “cuvintele tabu” și necesită multă imaginație și simțul umorului. (Alternativă: vizită în curtea cetății Râșnov cu întoarcere noaptea la frontală)
20:00 – cină
20:30 – vom stabili ora plecării și echipamentul necesar pentru a doua zi

Ziua 4 – Excursie la cabana Postăvaru

Cabana Iulius Römer (Postavaru)

08:00 – trezirea
08:30 – micul dejun
09:30 – plecăm în vizită la Cabana Postăvaru. Cei mai îndrăzneți vor urca vârful (1800m) ce le va oferi o priveliște de neuitat.

Drumeția va dura în jur de 6 ore. În cadrul drumeției vom vorbi despre prim-ajutor și despre primii pași ce trebuiesc urmați în cazul unui accident montan.

15:30 – prânz și odihnă
18:00 – “Samurai” – joc de strategie și muncă în echipă
20:00 – cină

Ziua 5 – Treasure Hunt: ”Descoperă Brașovul”

08:00 – trezirea
08:30 – micul dejun
09:30-13:30 – Treasure Hunt în Brașov
14:30 – prânz și odihnă
15:30 – Carnaval: pregatim costumele și decorăm pensiunea
20:00 – cină

Ziua 6 – Ziua plecării

08:30 – trezirea
09:00 – micul dejun
09:30 – verificarea camerelor
10:30 – plecare spre București

Prețul de 2890 RON include:

– Pentru elevii care dețin carnet de note vizat, transportul cu trenul este gratuit, aceștia fiind însoțiți de instructorii HT. Elevii care nu dețin carnet de elev sau nu ni-l pun la dispoziție în intervalul solicitat în vederea rezervării biletului de tren vor plăti biletul de tren la prețul întreg, vezi rubrica de mai jos (Extracosturi).
– Transfer local de la Gara Brașov până la Râșnov.
– Transport pe plan local pentru accesul la drumeții și activități (Brașov, Peștera Valea Cetății, Prăpăstiile Zărneștiului, Măgura).
– Cazare la pensiunea Casa Saxonia.
– Trei mese pe zi.
– Gustări (fructe, biscuiți, ceai).
– Activitățile din prima parte a zilei, care fac obiectul taberei, precum și programul de după-amiază.
– Asistența și supravegherea copiilor pe perioada taberei din partea instructorilor și ghizilor noștri (în timpul transportului, precum și în – cadrul activităților).
– Materiale necesare atelierului de escaladă (hamuri, căști, corzi, carabiniere și dispozitive de filat etc.).

Extracosturi:

– Pentru elevii care nu dețin carnet de note vizat sau nu ni-l pun la dispoziție în intervalul solicitat, costul biletului de tren reprezintă un extracost de aproximativ 130 RON.
– Costul biletului pentru vizitarea peșterii Valea Cetății este de 30 RON (peste 14 ani) și 15 RON (sub 14 ani), costul biletului de urcare cu gondola în Masivul Postavăru (în cazul în care nu doresc să urce pe jos) – 30 RON (sub 12 ani) și 45 RON (peste 12 ani).

Tabără la cort în Piatra Craiului
2025-07-27 - 2025-08-02 | Plaiul Foii, Parcul Național Piatra Craiului
Tabăra de la cort din Plaiul Foii ne deschide porțile către un munte al misterului. De la refugii ascunse, știute doar de pasionați, trasee nemarcate și până la povești cu dizidenți din anii comunismului, Craiul, cum îl alintăm noi ca pe un prieten real, a exercitat mereu asupra noastră o vie fascinație, de care nu cred că ne vom „vindeca” vreodată.
Din toate câte am învățat despre Piatra Craiului într-o viață de drumeții pe văile și brânele sale, vom împărtăși copiilor, puțin câte puțin, în fiecare zi. Vom avea parte de o săptămână petrecută la cort în mijlocul naturii, în inima pădurii, cu povești și foc de tabără în fiecare seară.
Obiectivul taberei este să parcurgem traseele clasice din Parcul Național Piatra Craiului. Locul nostru de campare este lângă cabana Plaiul Foii, într-o zonă îngradită și securizată, cu acces facil la Cerdacul Stanciului, Marele Grohotiș, refugiul Diana sau Șaua Funduri.

Prețul de 2720 RON include:

– Pentru elevii care dețin carnet de note vizat, transportul cu trenul este gratuit, aceștia fiind însoțiți de instructorii HT. Elevii care nu dețin carnet de elev sau nu ni-l pun la dispoziție în intervalul solicitat, în vederea rezervării biletului de tren, vor plăti biletul de tren la prețul întreg – vezi rubrica de mai jos (Extracosturi).
– Transfer local de la Gara Brașov până în Plaiul Foii/Zărnești
– Transport pe plan local pentru accesul la drumeții și activități (escaladă Prăpăstii, Fântâna lui Botorog etc.)
– Camparea în campingul din Plaiul Foii
– Trei mese pe zi (în cazul drumețiilor mai lungi, masa de prânz va fi înlocuită cu un pachet)
– Gustări (fructe, biscuiți, ceai)
– Activitățile din prima parte a zilei, care fac obiectul taberei, precum și programul de după-amiază
– Asistența și supravegherea copiilor pe perioada taberei din partea instructorilor și ghizilor noștri (în timpul transportului, precum și în cadrul activităților)
– Materiale necesare atelierului de escaladă (hamuri, căști, corzi, carabiniere și dispozitive de filat, câteva perechi de papuci de escaladă etc.)
– Himalaya Travel pune la dispoziție corturile pentru organizarea locului de campare

Extracosturi:

– Pentru elevii care nu dețin carnet de note vizat sau nu ni-l pun la dispoziție în intervalul solicitat, costul biletului de tren reprezintă un extracost de 130 RON.

Pe urmele Regilor la Sinaia
2025-06-05 | Parcul Dimitrie Ghica, Bulevardul Carol I, Sinaia, 106100
Descoperă Sinaia într-un mod distractiv alături de o gașcă curioasă de copii cu ajutorul unui Treasure Hunt!
În cadrul acestei aventuri, participanții vor fi provocați să rezolve indicii și puzzle-uri pentru a găsi secretele orașului regal.

Sinaia, numită “Perla Carpaților” pentru frumusețea ei, păstrează încă aerul “înalt” dat de prezența familiei regale la începutul secolului trecut, aici fiind reședința de vară a acesteia. Suntem într-un loc încărcat de istorie, loc îndrăgit de personalitățile vremii, multe din străzile locului purtând numele acestora. Are o istorie veche, însă o bună parte din oraș a fost construit în perioada regalității: cartierele, castelele, Gara Regală, căile ferate, drumurile și unele hoteluri.
Perioada și influența regalității, deși a adus o contribuție semnificativă pentru România, a fost minimalizată în manualele de istorie, liderii comuniști încercând să șteargă definitiv acest capitol. Noi vom încerca să îl readucem în atenția copiilor printr-o zi petrecută în aer liber, pe străzile și prin parcurile acestui veritabil oraș-muzeu.

PROGRAM:
7:25 – Întâlnire în Gara de Nord, vis-a-vis de McDonald’s, în fața Farmaciei „Gara de Nord”. Plecăm cu trenul Astratrans la 07:50, ajungem în Sinaia la 09:16.
09:30 – 12:30 – O incursiune în istoria și cultura Sinaiei, „împachetată” sub forma unei vânători de comori (Mănăstirea Sinaia, Parcul Ghica, Gara Sinaia).
12:30 – 13:00 – Pauză de prânz (fiecare copil va avea la el un pachet pentru picnic).
13:30 – 15:30 – Plimbare până la Castelul Pelișor și vizită.
15:30 – Deschidem „comoara” orașului.
15:54 – Suntem în Gara Sinaia, vom ajunge la 17:35 în București cu Soft Trans.
Servicii incluse:

Pentru elevii care dețin carnet de note vizat, transportul cu trenul este gratuit, aceștia fiind însoțiți de instructorii HT. Elevii care nu dețin carnet de elev sau nu ni-l pun la dispoziție în intervalul solicitat, în vederea rezervării biletului de tren, vor plăti biletul de tren la prețul întreg (vezi rubrica de mai jos: Extracosturi).
Activitățile din descrierea excursiei.
Asistența și supravegherea copiilor pe perioada excursiei, din partea instructorilor și ghizilor noștri (atât în timpul transportului, cât și în cadrul activităților).

Extracosturi:

Pentru elevii care nu dețin carnet de note vizat sau nu ni-l pun la dispoziție în intervalul solicitat, costul biletului de tren reprezintă un extracost de 110 RON.
Intrare la Castelul Pelișor (aprox. 30 RON).

O zi pe Valea lui Stan pentru părinți și copii
2025-06-01 | Valea lui Stan, Transfagarasan
De Ziua Copilului, vă propunem o excursie în Munții Făgăraș, pe traseul Valea lui Stan.

Cine poate participa?
Sunt bineveniți la această tură montană atât copiii neînsoțiți de părinți (regimul obișnuit al taberelor HT), cât și cei însoțiți de părinți sau adulții. Tura este deschisă practic pentru oricine, copil sau adult, indiferent de formula în care dorește să participe.

Canionul este cunoscut pentru peisajul său unic, care include cascade, poduri de fier și scări metalice ce facilitează traversarea unor porțiuni mai dificile. Este o ocazie excelentă pentru a explora acest loc alături de familie și prieteni. Drumul din București până la intrarea în traseu durează aproximativ două ore și jumătate – trei ore.
Locul de întâlnire pentru plecarea din București: Rondul Piața Alba Iulia, de unde vom pleca la ora 06:30 dimineața (pentru cei ce solicită transportul cu microbuzul nostru) sau la intrarea în traseu (lângă Cetatea Poenari) pentru cei ce vor să vină cu transport personal.
Distanța față de București: București – Cetatea Poenari – 185 km (aproximativ două ore și jumătate de mers cu mașina).
Prețul de 250 RON include:

– Activitățile din descrierea excursiei;
– Asistența și supravegherea copiilor pe perioada excursiei din partea instructorilor și ghizilor noștri (în timpul transportului, precum și în cadrul activităților).

*(familiile cu 2 sau mai mulți membrii au reducere 50 RON/persoană)
Extracosturi:

– Putem asigura transport cu microbuze de 9 locuri din București (Piața Alba Iulia) până la intrarea în traseu și înapoi, la un cost de 110 RON/persoană (dus-întors).

O zi de MTB în pădurea Băneasa pentru părinți și copii
2025-05-01 | Padurea Baneasa, Aleea Privighetorilor
Această zi este dedicată consolidării legăturii dintre copil și părinte, așa că vă invităm să veniți cu întreaga familie la Pădurea Băneasa pentru o plimbare cu bicicleta împreună.

Cine poate participa?
Sunt bineveniți la această tură montană atât copiii neînsoțiți de părinți (regimul obișnuit al taberelor HT), cât și cei insoțiți de părinți sau adulții. Tura este deschisă practic pentru oricine, copil sau adult, indiferent de formula în care dorește să participe.

Tura va dura aproximativ 3-4 ore, timp în care vom include și un scurt instructaj despre mersul pe bicicletă, opriri și viraje, pentru a ne asigura că toți participanții se bucură în siguranță de această experiență. În funcție de vârsta și nivelul participanților înscriși, putem alege între două trasee: un traseu scurt de 8 km, potrivit pentru începători sau familii cu copii mici și un traseu mai lung de 15 km, ideal pentru cei cu mai multă experiență sau energie.

Nivelul necesar: atât copilul, cât și adultul trebuie să știe să meargă pe bicicletă pe asfalt.

Prețul de 100 RON/participant include:

– Activitățile care fac obiectul excursiei.
– Asistența și supravegherea copiilor și adulților pe perioada excursiei din partea instructorilor și ghizilor noștri.

Prețul nu include:

– Transportul personal și al bicicletei până la punctul de întâlnire de la Pădurea Băneasa.
– Închirierea bicicletei, în cazul în care nu dețineți echipament personal.
– Pachet de masă pentru prânz (recomandăm să aveți în rucsac un pachet pentru picnic).

Stubai SKI Camp (vacanța de Paște)
2025-04-21 - 2025-04-27 | Terra Pension, Neustift, Austria
Din 2016, de când am organizat prima tabără de schi de la Stubai, revenim aici an de an. Alături de Hintertux, Stubai-ul este una din destinațiile noastre preferate, iar în februarie 2025, odată cu sfârșitul vacanței de iarnă vom putea număra șaisprezece săptămâni de tabără petrecute aici în ultimii opt ani, fie în decembrie, februarie sau în vacanța de Paște din aprilie.

Despre domeniul schiabil:

Harta domeniului schiabil Stubaier Gletscher
Domeniul schiabil Stubaier Gletscher este cel mai extins din Austria. Se deschide la mijlocul lui octombrie și se prelungește până în mai. Pe o suprafață imensă găsim 68 de km de pârtii (23km de albastre, 23 km de roșii si 2 km de pârtii negre), iar administratorii se laudă cu investiții în infrastructură de 340 de milioane de Euro doar din 2022 până în prezent. Pe lângă pârtii, una din marile noastre plăceri la Stubai este skiroute-ul lung de 10km de la Wildspitz (3.210m) la Wilde Grub’n (1.750m), pe care, dacă îl prinzi liber la orele prânzului îți dă senzația că ai închiriat tot muntele doar pentru tine.

O altă experiență este platforma panoramică Top of Tyrol aflată la 3.210m, o realizare inginerească ce ne face să ne simțim ca niște furnici în imensitatea versanților care ne înconjoară, din Stubaier Alpen și până în Dolomiți.

În zilele în care bate vântul sau vizibilitatea este redusă avem o alternativă excelentă: Schlick 2000. Aceasta este o stațiune de schi aflată în satul vecin, la altitudine mai joasă, cu climă mai blândă și niște peisaje care aduc mai degrabă cu Dolomiții decât cu Tirolul. Noi vizităm și acest resort în fiecare an minim pentru o zi, indiferent de vreme, pentru frumusețea locului și pentru pârtiile ceva mai libere. Skipassul este comun, atât pentru ghețar cât și pentru Schlick 2000.

Despre Neustift

Neustift este ultima localitate de pe valea Stubaital, cea mai apropiată de ghețar. Mai jos de Neustift se află Fulpmes, care găzduiește stațiunea Schlick 2000, backupul ideal în caz de vreme rea pe ghețar. Poziționarea aceasta, între cele două resorturi, face Neustift-ul să fie ideal pentru oricine își caută cazare în Stubaital.

Cazarea:
Pension Terra se află în Neustift și se bucură de o superbă panoramă asupra văii Stubaital.

Programul de schi:
Vom fi pe pârtie la aprox. 9:30 dimineața și vom schia până la aprox. ora 16.00, cu o pauză în jurul orei 12.00. În general, după amiezele ieșim cu copiii pe potecile care leagă satele de pe vale, mergem la piscina de la Stubay, la săniuș sau jucăm jocuri de cabană și stăm la povești în sala de mese.

Ce ne mai place la Stubai/ce mai putem face sau vizita:

O după amiază la StuBay. Chiar lângă pensiune se afă un centru spa (Freizeitzentrum Neustift) cu bowling, tir și un parc, dar de obicei preferăm să mergem la StuBay, una din cele mai reușite terme din Tyrol, în satul vecin Fulpmes unde ajungem în 15 minute cu skibussul.

O plimbare la ceas de seară la Kartnall, un mic cătun situat deasupra Neustift-ului, de unde se vede foarte frumos toată valea Stubaital.

O vizită la Innsbruck, capitala Tirolului, într-una din după amieze, unde ajungem în 40 de minute cu transportul public de pe vale (25km), care ne lasă foarte aproape de centrul orașului.

O seară la săniuș (tobogganing). Chiar în Neustift există o pârtie de schi numită Elferlifte deservită de o telegondolă: Elferbahn. În serile de luni, miercuri și vineri, după 7.30 PM putem urca cu Elferbahn și să coborâm cu săniile din vârful muntelui pe una din cele două rute care ajung în Neustift. Altă opțiune este în Schlick 2000 (doar miercurea).

O plimbare la cascada Grawa

la ore
Sunt multe de văzut și de explorat atât pe pârtii cât și pe întreaga vale ce conectează Innsbruckul cu ghețarul de la Stubai. Hai cu noi în februarie și vei ajunge să te îndrăgostești de aceste locuri.

Te așteptăm!

Linkuri utile:

Stubaier gletscher – www.stubaier-gletscher.com
Stubaital – www.stubai.at
Vremea – www.stubaier-gletscher.com/en/stubai-live/weather/
Webcams – www.stubaier-gletscher.com/stubai-live/webcams/
Harta pârtiilor – www.stubaier-gletscher.com/en/winter/piste-map/

Prețul taberei este 1360 EUR.

Prețul include:

– bilet de avion Lufthansa pe ruta București-Munchen și retur cu taxe de aeroport incluse
– bagaj de cală (inclusiv echipament de schi) și bagaj de mână
– transfer de la aeroport la cazare și retur
– 6 nopți de cazare cu mic dejun și cină
– 5 zile de cursuri de schi alături de instructorii echipei Himalaya Travel
– asistența echipei noastre de-a lungul activităților de după amiază

Părinții care își aduc copiii direct la Pension Kristall nu plătesc costul biletului de avion în valoare de 270 EUR. Putem renunța la un număr limitat de bilete de avion, astfel verificați la înscriere această opțiune.

Prețul nu include:

– Închirierea echipamentului de schi pentru cei care nu vin cu el din România. La Stubai închiriem de la magazinul Intersport Okey (stația de gondolă Eisgrat) pentru tot grupul, ajutându-i pe copii să aleagă un echipament potrivit. Costul echipamentelor bune pot fi mari, de exemplu pentru un adolescent, echipamentul premium poate ajunge la 175 EUR pentru cele 5 zile de schi. Pentru copii mai mici prețurile se învârt undeva la 70 EUR. Puteți urmări siteul magazinului Intersport de la Stubai pentru a ști exact cât costă echipamentul dorit. De avut în vedere faptul că Intersportul are o politică prin care, dacă îți place echipamentul închiriat, îl poți cumpăra la un preț bun. De multe ori merită, putându-vă recupera acești bani în proporție mare la revânzarea echipamentului. Dacă doriți să le procurați copiilor echipament pe această cale, vă ajutăm cu cea mai mare plăcere pentru a face o alegere bună.
– Skipassul pentru cele 5 zile. Costul skipass-ului la Stubai diferă în funcție de vârsta participanților, astfel:

– 144.10 EUR (copii sub 15 ani)
– 187.30 EUR (adolescenți 15-18 ani)
– 288.10 EUR (adulți)
– Un copil sub vârsta de 10 ani însoțit de părinte primește skipass gratuit. Această informație ar putea fi interesantă pentru părinții care își aduc copiii direct acolo sau sunt cazați în zonă pe perioada taberei. Aceste skipassuri nu se eliberează online, ci doar la casă.

– piscină, săniuș (acestea fiind activități pe care le recomandăm din toată inima, dar care sunt în același timp opționale)

Gașca din februarie 2024 în Schlick 2000

Weekend Family în Poiana Brașov
2025-03-07 - 2025-03-09 | Casa Saxonia, Râșnov
Weekend-ul Family s-a născut din dorința părinților de a petrece timp cu cei mici într-o tabără organizată de noi. Vă invităm la un weekend de „mini-tabără”, unde părinții pot participa la cursuri de schi alături de copii. Ne-a surâs ideea acestei întâlniri pentru a ne cunoaște mai bine și a înțelege mai profund nevoile voastre.
Așadar, vă propunem un weekend în care părinții se alătură cursurilor de schi alături de cei mici, în grupe formate în funcție de nivelul de experiență al fiecăruia. Seara, ne relaxăm împărtășind idei și un pahar de vin, iar dacă vremea permite, ne vom bucura de un foc de tabără!

Costurile finale de transport pe cablu pe categorii (calcule pentru 2 zile de schi):

Copii <12 ani – Începători – aprox. 110 RON (praguri: 90-110-150 RON)
Copii <12 ani – Intermediari – aprox. 170 RON (praguri: 150-170-200 RON)
Copii <12 ani – Avansați – aprox. 210 RON (praguri: 170-210-240 RON)

Copii >12 ani/ adulti – Începători – aprox. 170 RON (praguri: 140-170-210 RON)
Copii >12 ani/ adulti- Intermediari – aprox. 290 RON (praguri: 250-290-320 RON)
Copii >12 ani/ adulti – Avansați – aprox. 350 RON (praguri: 320-350-390 RON)

Mențiuni:
În funcție de vârsta participanților (sub 12 ani și peste 12 ani) și de numărul de urcări ale copiilor, aceștia se pot încadra într-unul din pragurile menționate în dreptul fiecărei categorii. Exemplu: un începător sub 12 ani poate plăti pentru transportul pe cablu 90-110-150 RON, în funcție de numărul de urcări cu teleschiul, babyschiul sau gondola, deoarece unii copii vor schia mai mult decât am estimat inițial, alții mai puțin.
Nu trebuie să reprezinte un motiv de îngrijorare faptul că nu știți în ce categorie (nivel) să încadrați copilul. Dacă, de exemplu, ați apreciat eronat nivelul avansat al copilului, el fiind un intermediar, noi vom sesiza acest lucru în prima zi de testare, plasându-l în grupa potrivită nivelului său.
Închirierea echipamentului de schi:
Copii (5-17 ani):

Schiuri, clăpari, bețe: 75 RON/zi
Cască: 10 RON/zi

*Recomandăm ca fiecare să vină cu cască personală.
*Închirierea separată a articolelor costă după cum urmează: schiuri – 40 RON/zi, clăpari – 30 RON/zi, bețe – 5 RON/zi, cască – 10 RON/zi.
ADULȚI:

Schiuri, clăpari, bețe: 100 RON/zi
Cască: 20 RON/zi

*Recomandăm ca fiecare să vină cu cască personală.
*Închirierea separată a articolelor costă după cum urmează: schiuri – 60 RON/zi, clăpari – 50 RON/zi, bețe – 15 RON/zi, cască – 20 RON/zi.

Stubai SKI Camp (Family)
2025-02-09 - 2025-02-15 | Kristall Pension, Neustift, Austria
–

Din seria celor trei săptămâni pe care vi le propunem la Stubai pentru vacanța din februarie 2025, prima săptămână (9-15 februarie, 6 nopți/ 7 zile) se adresează familiilor, dar și adulților sau copiilor care vin neînsoțiti.

După cum poate știți, inspectoratul fiecărui județ a stabilit o săptămână de vacanță în februarie. Pentru prima săptămână a optat doar județul Bistrița, restul s-au înghesuit pentru ultimele două săptămâni. Astfel, deschidem porțile și pentru părinți sau adulți care vor să schieze alături de noi în această primă săptămână mai ”timidă” de vacanță. Toți veteranii taberelor HT care au devenit majori sunt de asemenea bineveniți!

Din 2016, de când am organizat prima tabără de schi de la Stubai, revenim aici an de an. Alături de Hintertux, Stubai-ul este una din destinațiile noastre preferate, iar in februarie 2025, odată cu sfârșitul vacanței de iarnă vom putea număra șaisprezece săptămâni de tabără petrecute aici în ultimii opt ani, fie în decembrie, februarie sau în vacanța de Paște din aprilie.

Despre domeniul schiabil:

Harta domeniului schiabil Stubaier Gletscher
Domeniul schiabil Stubaier Gletscher este cel mai extins din Austria. Se deschide la mijlocul lui octombrie și se prelungește până în mai. Pe o suprafață imensă găsim 68 de km de pârtii (23km de albastre, 23 km de roșii și 2 km de pârtii negre), iar administratorii se laudă cu investiții în infrastructură de 340 de milioane de EURO doar din 2022 până în prezent. Pe lângă pârtii, una din marile noastre plăceri la Stubai este skiroute-ul lung de 10km de la Wildspitz (3.210m) la Wilde Grub’n (1.750m), pe care, dacă îl prinzi liber la orele prânzului îți dă senzația că ai închiriat tot muntele doar pentru tine.

O altă experiență este platforma panoramică Top of Tyrol aflată la 3.210m, o realizare inginerească ce ne face să ne simțim ca niște furnici în imensitatea versanților care ne înconjoară, din Stubaier Alpen și până în Dolomiți.

În zilele în care bate vântul sau vizibilitatea este redusă avem o alternativă excelentă: Schlick 2000, o stațiune de schi aflată la altitudine mai joasă, cu climă mai blândă și niște peisaje care aduc mai degrabă cu Dolomiții decât cu Tirolul. Noi vizităm și acest resort în fiecare an minim pentru o zi, indiferent de vreme, pentru frumusețea locului și pentru pârtiile ceva mai libere. Skipassul este comun, atât pentru ghețar cât și pentru Schlick 2000.

Despre Neustift

Neustift este ultima localitate de pe valea Stubaital, cea mai apropiată de ghețar. Mai jos de Neustift se află Fulpmes care găzduiește stațiunea Schlick 2000, backupul ideal în caz de vreme rea pe ghețar. Poziționarea aceasta, între cele două resorturi face Neustift-ul să fie ideal pentru oricine își caută cazare în Stubaital.

Cazarea:

Kristall Pension
Kristall Pension se află în centrul Neustift-ului. Un mare avantaj al acestei locații este faptul că stația de skibuss se află în spatele pensiunii, la plecare și in fața acesteia, la întoarcere. Ambele se numesc Ortsmitte (”stația din centru”). Gazda noastră, Matthias, ne copleșește cu ospitalitatea de fiecare dată. Avem aici o sală de mese unde putem mânca și sta de vorbă cu toții, ski-room, o mică curte și camere foarte curate.

Ce ne mai place la Stubai/ce mai putem face sau vizita:

O după amiază la StuBay. Chiar lângă pensiune se afă un centru spa (Freizeitzentrum Neustift) cu bowling, tir și un parc, dar de obicei preferăm să mergem la StuBay, una din cele mai reușite terme din Tyrol, în satul vecin Fulpmes unde ajungem în 15 minute cu skibussul.
O plimbare la ceas de seară la Kartnall, un mic cătun situat deasupra Neustift-ului, de unde se vede foarte frumos toată valea Stubaital.
O vizită la Innsbruck, capitala Tirolului, într-una din după amieze, unde ajungem în 40 de minute cu transportul public de pe vale (25km), care ne lasă foarte aproape de centrul orașului.
O seară la săniuș (tobogganing). Chiar în Neustift există o pârtie de schi numită Elferlifte deservită de o telegondolă: Elferbahn. În serile de luni, miercuri și vineri, după 7.30 PM putem urca cu Elferbahn și să coborâm cu săniile din vârful muntelui pe una din cele două rute care ajung în Neustift. Altă opțiune este în Schlick 2000 (doar miercurea).
O plimbare la cascada Grawa

la ore
Sunt multe de văzut și de explorat atât pe pârtii cât și pe întreaga vale ce conectează Innsbruckul cu ghețarul de la Stubai. Hai cu noi în februarie și vei ajunge să te îndrăgostești de aceste locuri.

Te așteptăm!

Linkuri utile:

Stubaier gletscher – www.stubaier-gletscher.com
Stubaital – www.stubai.at
Vremea – www.stubaier-gletscher.com/en/stubai-live/weather/
Webcams – www.stubaier-gletscher.com/stubai-live/webcams/
Harta pârtiilor – www.stubaier-gletscher.com/en/winter/piste-map/

Prețul taberei este:

– 1360 EUR cu toate serviciile incluse* (zbor + transfer, cazare + masa, 5 zile de cursuri de schi)
– 1090 EUR pentru copiii aduși de părinți direct la Pension Kristall și care nu plătesc costul biletului de avion în valoare de 270 EUR. Putem renunța la un număr limitat de bilete de avion, astfel verificați la înscriere această opțiune. (cazare + masa, 5 zile de cursuri de schi)
– 1090 EUR pentru copiii sau adulții care nu participă la cursurile de schi (zbor + transfer, cazare + masa)

*Prețul maxim de 1360 EUR include:

– bilet de avion Lufthansa pe ruta București-Munchen și retur cu taxe de aeroport incluse
– bagaj de cală (inclusiv echipament de schi) și bagaj de mână
– transfer de la aeroport la cazare și retur
– 6 nopți de cazare cu mic dejun și cină
– 5 zile de cursuri de schi alături de instructorii echipei Himalaya Travel
– asistența echipei noastre de-a lungul activităților de după amiază

Prețul nu include:

– Închirierea echipamentului de schi pentru cei care nu vin cu el din România. La Stubai închiriem de la magazinul Intersport Okey (stația de gondolă Eisgrat) pentru tot grupul, ajutându-i pe copii să aleagă un echipament potrivit. Costul echipamentelor bune pot fi mari, de exemplu pentru un adolescent, echipamentul premium poate ajunge la 175 EUR pentru cele 5 zile de schi. Pentru copii mai mici prețurile se învârt undeva la 70 EUR. Puteți urmări siteul magazinului Intersport de la Stubai pentru a ști exact cât costă echipamentul dorit. De avut în vedere faptul că Intersportul are o politică prin care, dacă îți place echipamentul închiriat, îl poți cumpăra la un preț bun. De multe ori merită, putându-vă recupera acești bani în proporție mare la revânzarea echipamentului. Dacă doriți să le procurați copiilor echipament pe această cale, vă ajutăm cu cea mai mare plăcere pentru a face o alegere bună.
– Skipassul pentru cele 5 zile. Costul skipass-ului la Stubai diferă în funcție de vârsta participanților, astfel:

– 144.10 EUR (copii sub 15 ani)
– 187.30 EUR (adolescenți 15-18 ani)
– 288.10 EUR (adulți)
– Un copil sub vârsta de 10 ani însoțit de părinte primește skipass gratuit. Această informație ar putea fi interesantă pentru părinții care își aduc copiii direct acolo sau sunt cazați în zonă pe perioada taberei. Aceste skipassuri nu se eliberează online, ci doar la casă.

– piscină, săniuș (acestea fiind activități pe care le recomandăm din toată inima, dar care sunt în același timp opționale)

Gașca din februarie 2024 în Schlick 2000

Patru zile în Piatra Craiului în vacanța de toamnă (joi-duminică)
2024-10-31 - 2024-11-03 | Villa Hermani, Măgura
Pentru ultimele zile ale vacanței de toamnă le propunem copiilor să exploreze trasee de la poalele Pietrei Craiului, cu plecare din Satul Măgura.

Program:
Joi. Ziua 1

09:00 – Plecare din București spre Măgura. Drumul durează în jur de 3 ore și jumătate
13:00 – Cazare la Vila Hermani și vom face cunoștință cu toată echipa
14:00 – Prânz
15:30 – Prezentarea programului
16:00 – Jocuri de cunoaștere și o plimbare la ceas de seară pe ulița satului
19:30 – Cina
20:00 – Vom stabili ora de plecare și echipamentul necesar pentru următoarea zi

Vineri. Ziua 2

08:00 – Trezirea
08:30 – Micul dejun
09:30 – Drumeție spre Cabana Curmătura. Pornim de la Fântâna lui Botorog cu urcare prin Poiana Zănoaga. Traseul este de dificultate medie și durează în jur de 2 ore și jumătate
14:30 – Prânz și odihnă
17:00 – Atelier de orientare cu busola & hartă și atelier de alimentație și hidratare pe munte
18:30 – Debrief – sedimentarea informațiilor văzute și primite
19:30 – Cina
20:00 – Vom stabili ora plecării și echipamentul necesar pentru a doua zi

Sâmbătă. Ziua 3

08:00 – Trezirea
08:30 – Micul dejun
09:30 – Încheiem jurnalul drumețiilor noastre cu o plimbare ușoară către Vârful Magura Mare
14:30 – Prânz și odihnă
16:30 – Ne pregătim bagajele
17:30 – Vizionăm pozele făcute și povestim impresii despre aceste zile
19:00 – Cina
19:30 – Party la foc de tabără

Duminică. Ziua 4

08:00 – Trezirea
08:30 – Micul dejun
09:00 – Verificarea camerelor
10:00 – Plecarea spre București

Tabără de aventură și explorare în Țara Făgărașului la Cârța
2024-09-01 - 2024-09-07 | Moara de Piatră, Cârța
În ultima săptămână de vacanță vă propunem o tabără cu un mix de activități, la Cârța, acolo unde prietenii noștri de la Moara de Piatră ne așteaptă cu ospitalitatea cu care ne-au întâmpinat de fiecare dată.
Acest sat îngrijit din Țara Făgărașului, care găzduiește unul din cele mai misterioase monumente istorice din Transilvania – Abația Cisterciană Cârța, ne va fi tabără de bază și punct de plecare către:

O tură pe munte în Creasta Făgărasului cu plecare de la Bâlea Lac spre Vânătoarea lui Buteanu, sau către Vârful Iezerul Caprei. Traseele sunt accesibile deoarece Transfăgărășanul ne facilitează accesul până la 2034m, astfel, nu ne mai rămîn mai mult de 4-500m de diferență de nivel de urcat. Traseele la care ne-am gândit durează aprox. 3h, și sunt pretabile oricărui copil cu o condiție fizică medie. La întoarcere putem trece pe la Muzeul lui Badea Cârțan din Cârțișoara unde copiii vor putea afla povestea acestui personaj unic în istoria românilor, care aducea cărți românești în Transilvania, clandestin, pe aceleași poteci pe care astăzi umblăm ghidați de marcaje turistice și ajutați de șosele și telecabine.
O zi de bălăceală la Laguna Albastră
O vizită în centrul Sibiului
O vizită la Castelul de Lut, Valea Zânelor
O plimbare prin pădurile de deasupra satului, în Podișul Hârtibaciului
O vizită la Ferma Școală Cornățel în care ne împrietenim cu caii
O plimbare cu mocănița pe Valea Hârtibaciului

Bineînțeles, nu vor lipsi jocurile de la cabană, focul de tabără și toată atmosfera pe care o creem de fiecare dată în taberele Himalaya Travel!

Tabără de MTB la Meșendorf (seria 1)
2024-08-11 - 2024-08-17 | Casa Klein, Meșendorf
In acest an, corturile noastre pentru pasionatii de mountain bike gasesc refugiu la Casa Klein din Mesendorf.
Pasionati fiind de bicicleta, dar si de peisajele frumoase ale Transilvaniei am ales sa ne bucuram alaturi de prietenii nostri de la TBT Race de traseele si provocarile zonei.
Transilvania Bike Trails Race (TBT Race) este un concurs MTB cu startul si finisul la Saschiz, al carui scop este promovarea satelor sasesti (Crit, Mesendorf, Saschiz, Viscri sau Bunesti) si a retelei de trasee de bicicleta ce leaga satele sasesti din zona Tarnava Mare cu Sighisoara si promovarea locurilor, istoriei, naturii, arhitecturii si traditiilor din zona, ce se desfasoara in perioada 14-18 august 2024.
TBT Race este mai mult decat un concurs de mountainbike, este un “festival” al bicicletei care aduce oamenii frumosi in acelasi loc si ii ajuta sa se bucure de frumusetea zonei. In ultimii ani concursului i s-au adaugat elemente culturale, artistice, muzicale, sportive, ateliere, activitati de agrement, favorizand si comercializarea de produse traditional artistice, locale. Tabara de MTB – TBT Camp Mesendorf completeaza programul activitatilor propuse in cadrul Transilvania Bike Trails.
Am gandit aceasta tabara alaturi de prietenii nostri de la TBT Race, astfel incat tabara de la Mesendorf sa ofere posibilitatea parintilor sa-i trimita pe cei mici la o saptamana de antrenament inainte de cursa din 17 august (prima tabara desfasurandu-se intre 11-17 august), sau sa le prelungeasca vacanta dupa concurs cu inca o saptamana de pedalat alaturi de prieteni de varste apropiate (18-24 august).

Tabără de MTB la Azuga
2024-07-14 - 2024-07-20 | Pasul Schiorilor, Azuga
La mijloc de iulie ne refugiem in racoarea padurii de brazi de pe Valea Azugii pentru o saptamana de mountain-bike. Azuga este locul in care organizam tabere de MTB de multi ani, aici ne simtim ca acasa. Incepand cu forestierele de pe Valea Azugii si a Limbaselului, pana la Susai sau pe creasta Muntilor Baiului vom strabate zeci de kilometrii pe doua roti, bucurandu-ne de tot ce are muntele de oferit in plina vara.

Tabără de MTB la Șirnea (seria 1)
2024-06-28 - 2024-07-04 | Pensiunea 2 Schiori, Șirnea
Merita sa petreci cateva zile de pedalat la Sirnea pentru drumurile care leaga gospodarii aflate uneori la 1344-1400m altitudine, Sirnea fiind de altfel localitatea situata la cea mai mare altitudine din tara (locuita permanent). “Suntem la inaltime!” , este sloganul comunei din care face parte satul Sirnea, dar nu numai prin altitudine: Sirnea este primul sat turistic din Romania, turismul rural se practicandu-se aici inca din anii `60 . Sa ne bucuram asadar atat de sport, cat si de peisajele care au facut din Sirnea o destinatie preferata a tuturor fotografilor din Romania si nu numai.

Tură cu bicicleta electrică în Holbav
2024-06-08 - 2024-06-09
Descoperă una dintre cele mai pitorești zone din țară (Holbav-Poiana Mărului) într-o aventură cu bicicleta electrică. Poți să îți rezervi una sau două zile. Dacă ai nevoie de cazare sau să închiriezi e-bike, suntem aici să te ajutăm.
Punct de întâlnire: Sat Vulcan (jud. Brașov) în curtea Bisericii Evanghelice, în data de 08 (sâmbătă) sau 09 iunie (duminică) ora 10:00.
Date:
08 iunie 2024 (sâmbătă)
și/sau
09 iunie 2024 (duminică)
Vârsta: 12-99 ani
Preț: 280 RON/zi/ persoană (1 ghid MTB la 4 persoane)
EXTRACOST: 250 RON/ E-bike (închiriere bicicletă electrică)

Weekendul Rhododendronului în Bucegi
2024-06-07 - 2024-06-09 | Centrul Salvamont Padina, Muntii Bucegi
Petrecem două nopți într-un loc plin de istorie montană – Centrul Salvamont Padina pentru a ne bucura de perioada în care muntele se îmbracă în haina roșie a Bujorului de munte (Rhododendron). Vom alege obiectivele în funcție de nivelul de experiență al participanților (Babele, Vârful Omu sau Valea Horoabelor). Cele mai bune fotografii vor fi premiate într-un concurs online de fotografie.
Întâlnirea pentru plecare este vineri, 07 iunie, ora 7:00 la Fântâna Miorița (București).
Perioada: 7-9 iunie 2024 (vineri-duminică)
Vârsta: 8-99 ani
Cazare: Centrul Salvamont Padina
Preț: 1280 RON/ persoană/ (include: transport, cazare 2 nopți la Centrul de Educație Montană Padina, mese, organizare/ program/ ghizi/ instructori)

La vânătoare de comori în Brașov
2024-06-05
Dragi părinți,
Anul acesta avem parte de o nouă zi liberă în învățământ și anume 5 iunie – Ziua Învățătorului!
Pentru că în weekend ne-am distrat de minune la Brașov Marathon cu o vânătoare de indicii și comori prin tot orașul și avem traseul pus la punct în cele mai mici detalii, îi invităm pe copii să refacă traseul propus de noi! Vor descoperi un Brașov mai puțin știut și se vor distra de minune. Sunt bineveniți și părinții!
Programul:
7.00 – Întâlnire în Gara de Nord, vis a vis de Mc. Donald’s, în fața Farmaciei ”Gara de Nord”. Plecăm cu trenul CFR IR 1631 la 07:17, ajungem în Brașov la 09:45
10.30 – 12.30 – O incursiune în istoria și cultura Brașovului, ”împachetată” sub forma unei vânători de comori
12.30 – 13.30 – Pauză de prânz
13.30 – 15.30 – Plimbare și joacă pe Promenada de sub Tâmpa
16.00 – 16.30 – Degustare de înghețată artizanală la cea mai bună cofetărie din Brașov!
17.00 – Suntem în gara Brașov pentru întoarcerea la București. Revenim cu trenul CFR IR 1734 17:23, ajungere în București la 20.06
Vremea este bună miercuri!
Variante de transport/ prețuri
Transportul elevilor cu trenul este gratuit! Pentru aceasta va trebui să cumpărați pentru copil bilet online în baza carnetului de elev cu viza pentru anul şcolar în curs, carnet pe care vă rugăm să fie pus în rucsăcelul copilului la plecare, fiind obligtorie prezentarea lui în tren (în caz contrar copilul va fi considerat fără bilet, trebuind să îl plătească integral). Bineînțeles, puteți achiziționa biletul și la preț întreg în cazul în care copilul nu are carnet sau nu este vizat.
Copiii care călătoresc cu trenul vor fi însoțiți de cel puțin un instructor.
Pentru adult, prețul biletului dus-întors este 129 RON.
Pentru cei care doresc să vină cu mașina personală sau pentru cei care nu vin neapărat din București, întâlnirea este la ora 10.15 în Piața Sfatului, la fântâna din centrul pieței.
Masa: Fiecare participant va avea un pachet de prânz (sandwich, fructe) precum și apă. Vom face ”picnic”.
Bagaj:
– rucsăcel
– încălțări sport
– geacă de ploaie (foiță)
– șapcă
– ochelari de soare
– pachetul de masă
– o sticlă de apă
Preț: 200 RON/participant (prețul nu include transportul)

De Ziua Copilului în Munții Bucegi
2024-06-01
Ziua de 1 iunie este o bună ocazie să facem tradiționala tură din Bucegi sărbătorind astfel Ziua Copilului.
Vom urca din Padina până în Șaua Strunga (aprox 1800 metri altitudine) bucurîndu-ne de prima zi de vară în mijlocul naturii. Nu există iubitor de munte care să nu fi auzit de Padina și de Peștera Ialomiței. Traseul care pleacă de aici către Șaua Strunga oferă priveliști spectaculoase către platoul Bucegi și Țara Branului, cu pășuni alpine, văi largi, dar și creste calcaroase.

Obiectivele zilei sunt: mult cunoscutul refugiu de tip căbănuță din Șaua Strunga, un loc încărcat de istorie și cu povești, iar pentru cei mai antrenați dintre copii – Vârful Bătrâna (2181m).

Punct de întâlnire: Cabana Padina, sâmbătă, 01 iunie la ora 10:30.
Putem organiza transportul din București și înapoi pentru un grup de minim 5 persoane, în acest caz plecarea este la ora 07:00 de la Fântâna Miorița (București)
Data: 1 iunie 2024 (sâmbătă)
Vârsta: 9-99 ani
Preț: 200 RON/ zi/ persoană (1 ghid montan la 5-6 persoane)
EXTRACOST: 100 RON/ persoană/ transport București-Sinaia-București

Weekendul Bujorilor în Munții Măcin
2024-05-24 - 2024-05-26 | Turtle Camp, Greci
Îți propunem să petreci două nopți în cel mai frumos camping din Munții Măcinului și să te bucuri de perioada în care bujorii de munte sunt înfloriți.
Întâlnirea pentru plecare este vineri, 24 mai ora 7:00 la Decathlon Pallady (București).
Pentru cei care optează să vină pe cont propriu, întâlnirea este la Turtle Camping (satul Greci, jud. Tulcea), ora 10:30. Distanța București – Greci se parcurge în aproximativ 3 – 3:30 ore.
Perioada: 24-26 mai 2024 (vineri-duminică)
Vârsta: 8-99 ani
Cazare: la cort în Turtle Camping (Greci)
Preț: 1280 RON/ persoană/ (include: transport, corturile pentru camparea în Turtle Camping, organizare/ program/ ghizi/ instructori)
EXTRACOST: mesele. Ne putem organiza cu o parte din mese și/sau să apelăm la serviciile de catering de la Bucătăria lui Matei care este foarte aproape. Buget aproximativ pentru mese: 100 RON/zi

MTB pe creasta munților Baiului
2024-05-12
Munții Baiului ne oferă posibilitatea unei ture de MTB deosebit de frumoasă și cu acces facil (gondola Azuga), ce ne poartă pe drumul forestier de pe creastă până în Comarnic sau chiar și mai departe.
Pentru că traseul nu este de tip circuit, respectiv nu revenim în același loc, transportul se va face astfel: cu microbuzul și remorca de biciclete pe ruta București – Azuga. Ulterior același microbuz ne va recupera din Comarnic! În acest fel evităm traficul de duminică și avem libertate maximă de mișcare.
Întâlnirea pentru plecare este duminică, 12 mai, ora 7:00 la Fântâna Miorița (București).
Data: 12 mai 2024 (duminică)
Vârsta: 12-99 ani
Preț: 350 RON/zi/ persoană (1 ghid MTB la 4 persoane)
EXTRACOST: urcarea cu gondola (40 RON/persoană)

Concurs foto și drumeție în munții Baiului
2024-05-11
Tură de o zi pe creasta Munților Baiului. Pentru că traseul oferă perspective deosebit de interesante asupra abruptului Bucegilor și a zonelor înconjurătoare, vom completa tura cu un concurs al celor mai reușite fotografii de pe traseu. Accesul în creastă îl facem cu gondola din Azuga.
Pentru că Munții Baiului se pretează foarte bine urcării din Azuga și coborârii în Bușteni sau Sinaia, am decis să organizăm transportul cu trenul, pentru a avea libertate mai mare de mișcare. Întâlnirea va fi în Gara de Nord, sâmbătă, 11 mai la ora 7:15.
